
Circulaţia copiilor în general nu se supune unor reguli speciale, ci aceloraşi reguli ce reglementează circulaţia pe drumurile publice a tuturor pietonilor. A circula în cele două ipostaze ca pieton sau pasager, constituie o sumă de cunoştinţe, un sistem de priceperi şi deprinderi, un stil civilizat de comportare, un proces obligatoriu de politeţe rutieră. 
Opţionalul „NE JUCAM DESENAM-CIRCULATIE INVATAM!” a venit să răspundă multitudinii „de ce”- urilor puse de copii adulţilor. Printr-o tematică variată şi un bogat material pus la dispoziţia copiilor se stimulează învăţarea şi respectarea regulilor de circulaţie, prevenirea accidentelor în care sunt implicaţi cei mai mici participanţi la traficul rutier. Conţinuturile posibile pentru lărgirea sferei de reprezentări despre elementele educaţiei rutiere au fost eşalonate şi asociate cu reguli de educaţie rutieră, astfel încât, prin toate tipurile de activitate folosite, acestea să devină educaţie pentru viaţă. 
Evaluările cuprinse în această planificare au permis aprecierea nivelului de pregătire a copilului şi au determinat prin observaţia acestuia a calităţii cunoştinţelor şi a capacităţilor sale de aplicare a normelor de educaţie rutieră.
 OBIECTIV principal: Dobândirea unor cunoştinţe de educaţie rutieră, a unor reguli şi norme cerute de deplasarea pe drumurile publice; cultivarea interesului şi curiozităţii pentru cunoaşterea şi respectarea în practica zilnică a unor indicatoare , semne, reguli şi şi norme de circulaţie potrivit vârstei; formarea unor atitudini pozitive, de responsabilitate în relaţia cu mediul. 
OBIECTIVE:
⚫ să cunoască regulile care privesc circulaţia pietonilor pe drumurile publice; 
⚫ să traverseze strada numai la culoarea verde a semaforului, prin locurile semnalizate cu indicatoare sau marcaje pentru pietoni;
 ⚫ să respecte regulile de traversare a drumului public acolo unde nu există indicatoare, marcaje sau semafoare pentru trecerea de pietoni;
 ⚫ să aplice corect regulile de folosire a mijloacelor de transport în comun;
 ⚫ să ştie la ce pericole se expun persoanele care nu respectă regulile de circulaţie; 
⚫ să ia atitudine faţă de cei care nu respectă regulile de circulaţie (părinţi, bunici, prieteni);
În acest an școlar copiii și-au insusit norme de circulație corectă, au învățat că viața este importantă și are prioritate, de asemenea și-au cultivat capacitatea de a aștepta la trecerea de pietoni și de a traversa numai în locurile permise.
Prin activitățile de memorizare, copiii au învățat cântecele și poezii cu tema educației rutiere, lucru ce i-a făcut pe copii să participe cu plăcere la activitățile opționalului.
